CELEX: 62016TN0147
Language: fi
Date: 2016-04-08 00:00:00
Title: Asia T-147/16: Kanne 8.4.2016 – Italia v. komissio

30.5.2016   
            
            
               FI
            
            
               Euroopan unionin virallinen lehti
            
            
               C 191/42
            
         Kanne 8.4.2016 – Italia v. komissio
   (Asia T-147/16)
   (2016/C 191/55)
   Oikeudenkäyntikieli: italia
   
      Asianosaiset
   
   
      Kantaja: Italian tasavalta (asiamiehet: avvocato dello Stato S. Fiorentino ja G. Palmieri)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan 28.1.2016 tehdyn komission päätöksen nro C (2016) 366 final, joka on annettu tiedoksi 29.1.2016 ja jolla komissio on 17.11.2011 annetun tuomion, komissio v. Italia, C-496/09, Kok., EU:C:2011:740, nojalla määrännyt Italian tasavallan maksamaan 5 382 000 euroa ja 2 106 000 euroa viivästyskorkoineen, joista ensimmäinen vastaa edellä mainitun unionin tuomioistuimen tuomion antamisen jälkeistä kolmatta ja toinen neljättä jaksoa
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhteen kanneperusteeseen, joka perustuu 22.3.1999 annetun asetuksen (EY) N:o 659/1999 14 artiklan rikkomiseen, 21.4.2004 annetun asetuksen (EY) N:o 794/2004 11 artiklan virheelliseen soveltamiseen sekä suhteellisuusperiaatteen loukkaamiseen.
   
               —
            
            
               Asiassa vedotaan siihen, että riidanalaisessa päätöksessä edellytetään, että määriin, jotka yritysten on maksettava valtiontuen takaisinperinnän vuoksi, sovelletaan asetuksen N:o 794/2004 11 artiklan mukaista korkoa korolle -menetelmän mukaista korkokantaa. Italian hallitus riitauttaa kyseisen toimen mainitun kohdan sillä perusteella, että edes Euroopan unionin tuomioistuimen oikeuskäytännön mukaan mainittua korkojen laskentatapaa ei sovelleta asetuksen N:o 794/2004 voimaantuloa edeltäneisiin takaisinperintäpäätöksiin, ja vielä vähemmän sitä sovelletaan päätöksiin, jotka on tehty ennen kuin 8.5.2003 annettu komission tiedonanto sääntöjenvastaisesti myönnetyn tuen takaisinperinnässä sovellettavasta korkotasosta (EUVL C 110, s. 21) on julkaistu. Komission riidanalaisessa päätöksessä esittämällä väitteellä, joka koskee sitä, että Italian tasavalta ja komissio olisivat väitetysti sopineet korkoa korolle -menetelmän soveltamisesta, ei ole merkitystä.